મહેસાણા જિલ્લાના કડી પાસેની નર્મદા કેનાલમા એક જ પરિવારના 6 સભ્યોએ મંગળવારની મોડી રાત્રે મોતની છલાંગ લગાવી હતી. બનાસકાંઠા જીલ્લાના વાવ તાલુકાના મોખીજા ગામમાં રહેતા ભુરાભાઈ ચૌધરીએ તેમના પત્ની તથા પરિણીત બે પુત્રી અને તેમના બે બાળકો સાથે નર્મદા કેનાલમાં પડતુ મૂક્યું હતું. જોકે ભુરાભાઈને તરતા આવડતું હોવાથી તેઓ બચી ગયા હતા, પરંતુ અન્ય સભ્યો પાણીમાં ડ઼ૂબી ગયા હતા. ભુરાભાઈને પકડવામાં આવતા તેમણે દવાનું સેવન કર્યું હોવાનું સામે આવ્યું હતું. જેથી તેમને નજર કેદ કરવામાં આવ્યા હતા. હાલ તો પોલીસે કેનાલમાં ડૂબી ગયેલા બે સભ્યોની શોધખોળ હાથ ધરી છે.. જ્યારે ભુરાભાઈની અટકાયત કરીને સઘન તપાસ શરૂ કરી છે.